Jensens sjøhytte: Andresen forandrer forklaring igjen

Siv Jensens avtale om å leie en hytte på den eksklusive Grimsøya i Oslofjorden har tatt en ny vending.

HABILITET: Finansminister Siv Jensen har innrømmet at «alarmklokkene vil ringe» dersom hun får saker på bordet som omhandler milliardær Johan Andresen Vis mer byoutline Foto: Lise Åserud NTB scanpix

Publisert: Oppdatert: 24. oktober 2018 20:54 , Publisert: 24. oktober 2018 19:44

Da saken ble avslørt 3. oktober, forklarte Andresen-familien at flere andre hadde takket nei til å leie hytten, og at alternativet til å la Siv Jensen få en åremålsavtale på ti år verd 400.000 kroner var å la den stå tom.

Andresen har forklarte også at Siv Jensen totalrenoverte hytten, og at det forklarte den lave prisen. Det ble installert nytt kloakk- og rørsystem, bygget et bad og et kjøkken, og satt inn ny peis rett i forkant.

Deretter avslørte Dagens Næringsliv 15. oktober at hytten var betydelig pusset opp allerede før Jensen skrev avtale. Andresen-familien sa da at det var de som hadde betalt for dette, i strid med det inntrykket de ga to uker før.

Onsdag forklarer milliardæren at det var hans kone som «synes det var hyggelig med en mulig nabo som hun da ikke kjente, men som hun delvis delte meninger og omgangskrets med», skriver Dagens Næringsliv.

Nå viser det seg også at Andresen-familien kastet ut Christine Tybring-Torsk som hadde fått låne hytten vederlagsfritt, inntil Siv Jensen kom på banen. Hun fikk ikke tilbud om å matche prisen Jensen fikk.

– Beklager, men jeg glemte at Christine hadde fått låne brakka, skriver Kristin Andresen i en epost til Dagens Næringsliv.

I starten av oktober hevdet Jensen overfor E24at «jeg har brukt mye tid på å pusse den opp». Finansministeren har nektet for at hytteavtalen ga henne noen fordeler.